विराट भारत : फुटबाल समाचार
आज है: October 19, 2018
पिछला परिवर्तन-Monday, 16 Apr 2018 23:27:21 PM
मैनचेस्टर सिटी ने इंग्लिश प्रीमियर लीग का खिताब जीता
लंदन। मैनचेस्टर सिटी ने चिर प्रतिद्वंद्वी मैनचेस्टर यूनाईटेड की हार के साथ इंग्लिश प्रीमियर लीग फुटबाल खिताब जीत लिया है। रविवार को वेस्ट ब्रोमविच एल्बियोन की मैनचेस्टर यूनाईटेड पर उलटफेर भरी 1-0 की जीत के साथ ही मैनचेस्टर सिटी ने खिताब जीत लिया। सिटी ने इसके साथ ही दूसरे स्थान पर मौजूद यूनाईटेड पर 16 अंक की बढ़त बना ली है जो बाकी बचे मैचों से अधिकतम 15 अंक जुटा सकती है।
पूरे सत्र के दौरान मैनचेस्टर सिटी ने अपने प्रतिद्वंद्वियों पर दबदबा बनाए रखा और उसका खिताब जीतना बिलकुल भी हैरानी भरा नहीं है।।पांच मैच शेष रहते खिताब जीतकर सिटी प्रीमियर लीग युग में संयुक्त रूप से सबसे जल्दी खिताब जीतने वाली टीम बनी। उसने 2000-01 की मैनचेस्टर यूनाईटेड टीम की बराबरी की।